**Rámcová dohoda**

Uzatvorená podľa § 83 zákona č. 343/2015 Z. z. o verejnom obstarávaní o zmene a doplnení niektorých zákonov (ďalej len „zákon“) a v súlade so zákonom   
č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov

ďalej len „zmluva“

Objednávateľ: Univerzita Komenského v Bratislave

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

Štatutárny orgán: prof. JUDr. Marek Števček, PhD. rektor UK

Zastúpený: Ing. Ingrid Kútna Želonková, PhD., kvestorka UK

IČO: 00 397 865

DIČ: 2020845332

IČ DPH: SK 2020845332

Osoby oprávnené konať vo veciach:

a) zmluvných:

b) technických:

(ďalej len „**objednávateľ**“)

Poskytovateľ:

Sídlo:

IČO:

DIČ:

IČ DPH:

Zapísaný:

Zastúpený:

Bankové spojenie:

číslo účtu:

IBAN:

Osoby oprávnené konať vo veciach:

a) zmluvných:

b) technických:

(ďalej len „**poskytovateľ**“)

**Čl. I**

**Úvodné ustanovenia**

1.1 Zmluvné strany uzatvárajú túto zmluvu ako výsledok verejného obstarávania „Strážne služby pre Univerzitu Komenského v Bratislave – 2022“ za účelom poskytovania služieb v súlade s ponukou poskytovateľa do verejného obstarávania.

1.2 Touto zmluvou sa stanovuje právny režim poskytovania služieb poskytovateľom v zmysle tejto zmluvy na základe uzatvorenia jednotlivých čiastkových zmlúv, ktorou bude pri poskytovaní služieb v celkovej cene bez DPH do 3 320,00 EUR objednávka. V čiastkovej zmluve (objednávke) bude presne určená požadovaná služba, miesto poskytovania služby a ostatné dodacie podmienky.

1.3 Čiastkové zmluvy budú uzatvárať jednotlivé fakulty a ďalšie súčasti Univerzity Komenského v Bratislave uvedené v Prílohe č. 2 – Zoznam kontaktných osôb tejto zmluvy.

1.4 Za poskytovateľa sa na účely tejto zmluvy považujú všetky subjekty uvedené ako zmluvná strana na strane poskytovateľa. Za plnenie povinností vyplývajúcich z tejto zmluvy zodpovedajú všetky tieto subjekty spoločne a nerozdielne. Ako zástupca poskytovateľa bude pri všetkých úkonoch vyplývajúcich z tejto zmluvy voči objednávateľovi vystupovať ........................

**Čl. II**

**Predmet zmluvy**

2.1 Predmetom tejto zmluvy je záväzok poskytovateľa poskytovať bezpečnostné služby v rôznej periodicite v súlade s Prílohou č. 1 – Opis predmetu zmluvy, ktorá je neoddeliteľnou súčasťou tejto zmluvy. Objednávateľ sa zaväzuje, že za riadne a včas poskytnuté služby zaplatí poskytovateľovi dohodnutú zmluvnú cenu.

2.2 Predmetom zmluvy je najmä:

2.2.1 zabezpečovanie ochrany majetku na verejne prístupnom mieste,

2.2.2 zabezpečovanie ochrany majetku na inom než verejne prístupnom mieste,

2.2.3 zabezpečovanie služby na vrátniciach objednávateľa, vrátane kontroly vstupujúcich do objektov,

2.2.4 kontrola platnosti ubytovacích preukazov,

2.2.5 kontrola preukazov ISIC (resp. iných ekvivalentných preukazov), podávanie písomných vyjadrení, na základe akých skutočností boli preukazy kontrolované,

2.2.6 zapisovanie návštev do knihy návštev,

2.2.7 monitorovanie a evidovanie priestupkov proti vnútorným predpisom objednávateľa a proti platným právnym predpisom,

2.2.8 zabezpečenie pripojenia na SRP,

2.2.9 zabezpečovanie prevozu cenín objednávateľa,

2.2.10 poskytovanie technických služieb,

2.2.11 vykonávanie ďalších služieb zodpovedajúcich predmetu zmluvy v súlade s Prílohou č. 1 – Opis predmetu zmluvy.

2.3 Poskytovateľ sa zaväzuje, že:

2.3.1 zabezpečí plnenie predmetu zmluvy v súlade s platnými právnymi predpismi, najmä v súlade so zákonom č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov,

2.3.2 zabezpečí plnenie predmetu zmluvy v dohodnutých termínoch,

2.3.3 bude spolupracovať s objednávateľom na jednotlivých miestach plnenia zmluvy v súlade s touto zmluvou.

2.4 Predpokladaný finančný objem predmetu zmluvy je ..... EUR bez DPH. Objednávateľ nie je povinný odobrať predpokladané množstvo služieb tvoriacich predmet zmluvy, ani vyčerpať jeho predpokladaný finančný objem. Celkové množstvo predmetu zmluvy bude závisieť od finančných možností a konečných potrieb objednávateľa. Pri uzatváraní čiastkových zmlúv, resp. vystavovaní objednávok, sa objednávateľ môže s poskytovateľom dohodnúť na modifikácii špecifikácií a to v medziach daných opisom predmetu plnenia zmluvy. V takomto prípade bude cena určená podľa Čl. IV zmluvy.

**Čl. III**

**Miesto a čas plnenia**

3.1 Predmet zmluvy bude poskytovaný na území fakúlt a ďalších súčastí Univerzity Komenského v Bratislave v súlade s prílohou č. 2 – Zoznam kontaktných osôb.

3.2 Konkrétne, resp. iné miesto dodania bude spresnené v čiastkovej zmluve alebo objednávke.

3.3 Lehota a konkrétny čas na plnenie poskytovania služieb v zmysle tejto zmluvy bude spresnená v čiastkovej zmluve alebo objednávke.

**Čl. IV**

**Cena**

4.1 Cena za predmet plnenia zmluvy musí byť stanovená v zmysle zákona č.18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR   
č. 87/1996 Z. z., ktorou sa vykonáva zákon o cenách v znení neskorších predpisov.

4.2 Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

4.3 Navrhovaná cena musí zahŕňať všetky ekonomicky oprávnené náklady poskytovateľa vynaložené v súvislosti s poskytnutím predmetu zmluvy a primeraný zisk.

4.4 V objednávkach a čiastkových zmluvách sa uvedú jednotkové ceny za požadované služby a cena za celý predpokladaný rozsah objednávky alebo čiastkovej zmluvy v eurách v zložení:

* 1. cena v EUR bez DPH,
  2. DPH v EUR,
  3. cena v EUR s DPH

Všetky ceny budú zaokrúhlené na dve desatinné miesta.

4.5 Poskytovateľ poskytne služby za ceny, ktoré boli obsiahnuté v ponuke predloženej do verejného obstarávania a sú uvedené v Prílohe č. 3 – Cenová ponuka tejto zmluvy.

4.6 Na poskytovanie služieb objednávateľ neposkytne poskytovateľovi preddavky.

4.7 Maximálny finančný objem pre celý predmet zmluvy je .... Eur bez DPH. Celková zmluvná cena za predmet plnenia bude závisieť od finančných možností a potrieb objednávateľa a od reálne poskytnutých služieb.

4.8 V prípade zákonnej úpravy DPH bude možné upraviť cenu písomným dodatkom k zmluve.

4.9 Daň z pridanej hodnoty bude vysporiadaná v súlade s platnými právnymi predpismi Európskej únie.

**Čl. V**

**Platobné podmienky**

5.1 Vlastná platba sa bude realizovať formou bezhotovostného platobného styku v eurách. Poskytnuté služby na základe objednávok/čiastkových zmlúv bude poskytovateľ fakturovať na základe predložených faktúr. Všetky faktúry musia obsahovať zákonné náležitosti a ich prílohou musí byť súpis vecného plnenia potvrdený zástupcom objednávateľa (viď bod 5.2 tejto zmluvy). Ak faktúra neobsahuje predpísané náležitosti, objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti.

5.2 Poskytovateľ priloží ku každej faktúre riadne vyplnené prílohy. Príloha faktúry musí obsahovať najmä vyznačenie priestorov/úkonov, ktoré boli vykonané, počty a merné jednotky úkonov, jednotkové ceny úkonov a následnú cenu celkom bez DPH.

5.3 Lehota splatnosti faktúry je 30 dní odo dňa prevzatia a odsúhlasenia faktúry objednávateľom. Ak predložená faktúra nebude vystavená v súlade s platnou zmluvou, objednávateľ ju vráti v lehote splatnosti poskytovateľovi na dopracovanie. Opravená faktúra je splatná do 30 dní odo dňa jej doručenia objednávateľovi.

**Čl. VI**

**Podmienky poskytnutia služieb**

6.1 Za účelom riadnej spolupráce sa zmluvné strany zaväzujú vzájomnou súčinnosťou.

6.2 Objednávateľ sa zaväzuje:

6.2.1 poskytnúť včas poskytovateľovi úplné, pravdivé a prehľadné informácie, ktoré sú bezodkladne nutné k realizácii zmluvy, ak z ich povahy nevyplýva, že si ich má zabezpečiť poskytovateľ sám v rámci plnenia predmetu tejto zmluvy,

6.2.2 vytvoriť riadne podmienky pre realizáciu zmluvy poskytovateľovi a poskytovať mu po dobu trvania tejto zmluvy nevyhnutnú súčinnosť, ak si túto súčinnosť poskytovateľ dôvodne vyžiada,

6.2.3 bezodkladne informovať poskytovateľa o prípadných zmenách pri realizácii predmetu zmluvy.

6.3 Poskytovateľ sa zaväzuje:

6.3.1 realizovať predmet zmluvy na kvalitnej a profesionálnej úrovni v rozsahu tejto zmluvy,

6.3.2 zabezpečiť realizáciu zmluvy v najvyššej kvalite, a postupovať s odbornou starostlivosťou a s prihliadnutím na záujmy objednávateľa,

6.3.3 dbať na to, aby jeho činnosť podľa tejto zmluvy bola maximálne účelná a hospodárna,

6.3.4 bezodkladne po zistení písomne upovedomiť objednávateľa o všetkých prekážkach, realizácie zmluvy a navrhnúť mu možnosti odstránenia týchto prekážok,

6.3.5 postupovať podľa pokynov objednávateľa, pričom akékoľvek podstatné odklonenie od pokynov objednávateľa musí byť odsúhlasené objednávateľom,

6.3.6 doložiť vždy na vyžiadanie objednávateľa menný zoznam zamestnancov, ktorí budú vstupovať do areálu a objektov objednávateľa,

6.3.7 používať karty objednávateľa (ak sú karty k dispozícii) na prechod cez turnikety (zaznamenávanie príchodu na pracovisko a odchodu z pracoviska),

6.3.8 zapisovať sa do dochádzkovej knihy objednávateľa, s označením dátumu, mena a priezviska zamestnanca poskytovateľa, času príchodu a odchodu a podpisom.

6.4 Poskytovateľ je povinný strážnu službu a technickú službu vykonávať v súlade so zákonom č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov a v súlade so všeobecne záväznými právnymi predpismi.

6.5 Poskytovateľ je povinný predmet zmluvy zabezpečovať prostredníctvom svojich zamestnancov, ktorí spĺňajú podmienky stanovené v zákone č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov.

6.6 Pred nástupom výkonu činnosti je poskytovateľ povinný zabezpečiť účasť svojich zamestnancov, ktorí budú poskytovať služby v súlade s touto zmluvou na školení týkajúceho sa bezpečnostných smerníc objednávateľa a zabezpečiť, aby účastníci takéhoto školenia vlastnoručným podpisom potvrdili svoju účasť na školení. Zmluvné strany sa dohodli, že vyššie uvedené školenie uskutoční objednávateľ.

6.7 Poskytovateľ sa zaväzuje, že zamestnanci, prostredníctvom ktorých je zabezpečovaný predmet zmluvy budú schopní samostatného vystupovania posilňujúceho pozitívny imidž objednávateľa, zodpovední, schopní zvládnuť neočakávané situácie na patričnej úrovni. Pri kontakte s osobami v objekte objednávateľa sa požaduje slušné správanie, pozdravenie, dostatočné komunikačné zručnosti.

6.8 Zamestnanci poskytovateľa sú povinní dodržiavať hygienické predpisy, zákon   
č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, zákon č. 314/2001 Z. z. o ochrane pred požiarmi v znení neskorších predpisov, smernice, interné predpisy objednávateľa a prevádzkový režim objednávateľa.

6.9 Poskytovateľ je povinný zabezpečiť pravidelnú kontrolu svojich zamestnancov a osôb, ktoré použije na plnenie predmetu zmluvy, ako aj pravidelnú kontrolu nimi vykonaných služieb.

6.10 Poskytovateľ sa zaväzuje viesť na zverenom stráženom stanovisku knihu evidencie služieb, prípadne iný druh evidencie v súlade so zákonom č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov.

6.11 Zamestnanci poskytovateľa sú povinní evidenciu v súlade s bodom 6.10 zmluvy bez vyzvania predložiť osobe písomne poverenej objednávateľom na účel zapísania výsledkov kontroly do jej obsahu. Zodpovedný zamestnanec objednávateľa zaznamená v evidencii výsledky konkrétnej kontroly spolu so zistenými nedostatkami a zároveň určí lehotu na ich odstránenie. Toto potvrdí svojím podpisom.

6.12 Poskytovateľ sa zaväzuje, že prešetrí všetky výhrady a nedostatky vznesené objednávateľom a podľa výsledkov šetrenia vykoná opatrenia voči konkrétnym osobám. Za odôvodnené výhrady, resp. nedostatky sa bude považovať napr. konanie v rozpore so zmluvou a jej prílohami, nečinnosť v rozpore so zmluvou a jej prílohami, neprítomnosť zamestnancov poskytovateľa v mieste výkonu služby, porušenie povinnosti zachovávať mlčanlivosť, nedodržiavanie hygienických predpisov, predpisov o bezpečnosti a ochrane zdravia pri práci, protipožiarnych predpisov atď.

6.13 Poskytovateľ je povinný bezodkladne oznámiť objednávateľovi všetky okolnosti, ktoré zistí pri svojej činnosti podľa tejto zmluvy, a ktoré môžu mať vplyv na realizáciu zmluvy alebo na vydanie pokynov objednávateľa či ich zmenu. Poskytovateľ vždy upozorní objednávateľa na prípadnú nevhodnosť jeho pokynov; v prípade, že objednávateľ napriek upozorneniu poskytovateľa na splnení svojich pokynov trvá, je poskytovateľ v zodpovedajúcom rozsahu oslobodený zo zodpovednosti za prípadné vady plnenia vzniknuté preukázateľne v dôsledku realizácie takýchto nevhodných pokynov.

6.14 Za poskytovateľa je za riadne poskytnutú službu zodpovedná osoba oprávnená konať vo veciach technických, uvedená v Čl. I, pokiaľ nie je v čiastkovej zmluve, resp. objednávke uvedené inak.

6.15 Poskytovateľ je zodpovedný za to, že práceneschopnosť, dovolenky a iná neprítomnosť jeho zamestnancov v práci, pokiaľ dôvodom nie je štrajk alebo vyššia moc, neovplyvnia plnenie predmetu zmluvy. V prípade neprítomnosti pracovníka poskytovateľ zabezpečí náhradu v najkratšom možnom čase od zistenia uvedenej skutočnosti, najneskôr do   
4 hodín.

6.16 Poskytovateľ zodpovedá za škody na majetku, nachádzajúcom sa v priestoroch objednávateľa, spôsobené preukázateľne zamestnancami poskytovateľa, ako aj osobami, ktoré na výkon prác použil. Poskytovateľ nezodpovedá za škodu v prípade jej vzniku v dôsledku nutnej obrany, krajnej núdze alebo v dôsledku odvrátenia hroziaceho nebezpečenstva.

6.17 Zamestnanci poskytovateľa sú povinní odovzdať všetky veci nájdené počas výkonu činnosti na miestach výkonu práce (napr. osobné predmety zabudnuté na chodbách, v učebniach) určenej osobe objednávateľa, a tejto tiež hlásiť závady a poškodenia nábytku a ostatných zariadení identifikované počas výkonu činnosti v priestoroch výkonu práce.

6.18 Poskytovateľ je povinný zabezpečiť pripojenie na stredisko registrovania poplachov a spracovanie poplachového signálu z objektov EZS a EPS objednávateľa na SRP prostredníctvom PCO a vyslanie zásahovej motorizovanej hliadky, ktorá vykoná okamžité preverenie signálu a nevyhnutné opatrenia.

6.19 Objednávateľ zabezpečí, aby priestory, v ktorých je zabezpečované plnenie predmetu zmluvy boli sprístupnené zamestnancom poskytovateľa po celú dobu plnenia predmetu zmluvy v rámci dohodnutého času.

**Čl. VII**

**Ochrana osobných údajov**

7.1 Objednávateľ má na účely tejto zmluvy postavenie prevádzkovateľa podľa zákona   
č. 18/2018 Z. z. o ochrane osobných údajov v znení neskorších predpisov (ďalej len „zákon o ochrane osobných údajov“) a poskytovateľ má na účely tejto zmluvy postavenie sprostredkovateľa podľa zákona o ochrane osobných údajov.

7.2 Účelom spracúvania osobných údajov je zabezpečenie strážnej služby a technickej služby pre objednávateľa v súlade a v rozsahu definovanom touto zmluvou a jej prílohami.

7.3 Dotknutými osobami sa na účely tejto zmluvy rozumejú študenti a zamestnanci objednávateľa, osoby ubytované v zariadeniach objednávateľa a ostatné osoby, ktoré vstupujú do objektov/priestorov objednávateľa.

7.4 Na dosiahnutie účelu tejto zmluvy môže poskytovateľ spracúvať nasledujúce osobné údaje dotknutých osôb v informačných systémoch (ďalej len „IS“) osobných údajov objednávateľa:

7.4.1 z IS kamerový systém – videoprenos dotknutej osoby,

7.4.2 z IS vrátnica – meno, priezvisko, tituly, číslo dokladu totožnosti alebo číslo služobného preukazu, štátna príslušnosť,

7.4.3 z IS študenti, IS personalistika a mzdy, IS ďalšie vzdelávanie, IS ďalšie vzdelávanie zdravotníckych pracovníkov, IS ubytovanie, IS hoteloví hostia, IS záväzkové vzťahy a IS Erasmus: meno, priezvisko, tituly, údaje uvedené na preukaze ISIC alebo inom preukaze študenta, na preukaze ITIC alebo na inom zamestnaneckom preukaze alebo na ubytovacom preukaze, údaje o priestupku proti vnútorným predpisom objednávateľa a číslo izby v prípade osôb ubytovaných v zariadeniach objednávateľa.

7.5 Poskytovateľ je oprávnený spracúvať osobné údaje dotknutých osôb poskytnuté objednávateľom len v rozsahu potrebnom na zabezpečenie plnenia predmetu tejto zmluvy a len na účel uvedený v bode 7.2 tejto zmluvy.

7.6 Poskytovateľ je oprávnený v súvislosti s plnením predmetu tejto zmluvy vykonávať len tie operácie, ktoré sú nevyhnutné pre splnenie účelu spracúvania osobných údajov podľa bodu 7.2 tejto zmluvy. Za týmto účelom je poskytovateľ oprávnený:

7.6.1 v IS kamerový systém na prehliadanie osobných údajov,

7.6.2 v IS študenti, IS personalistika a mzdy, IS ďalšie vzdelávanie, IS ďalšie vzdelávanie zdravotníckych pracovníkov, IS ubytovanie, IS hoteloví hostia, IS záväzkové vzťahy, IS Erasmus, IS vrátnica na získavanie, zaznamenávanie, uchovávanie, prehliadanie a premiestňovanie osobných údajov.

7.7 Poskytovateľ sa zaväzuje, že jeho zamestnanci, ktorí budú u objednávateľa prichádzať do styku s osobnými údajmi, budú pred uskutočnením prvej operácie s osobnými údajmi u objednávateľa poučení o ochrane osobných údajov v súlade so zákonom o ochrane osobných údajov. V prípade požiadavky objednávateľa budú títo zamestnanci poskytovateľa povinní absolvovať školenie o ochrane osobných údajov, ktoré zabezpečí objednávateľ.

7.8 V zmysle § 79 zákona o ochrane osobných údajov sa poskytovateľ zaväzuje zachovávať mlčanlivosť o osobných údajoch, ktoré spracúva. Zároveň je poskytovateľ povinný zaviazať mlčanlivosťou o osobných údajoch fyzické osoby, ktoré prídu do styku s osobnými údajmi u objednávateľa alebo poskytovateľa. Povinnosť mlčanlivosti trvá aj po skončení pracovného pomeru, štátnozamestnaneckého pomeru, služobného pomeru alebo obdobného pracovného vzťahu tejto fyzickej osoby. Rovnako táto povinnosť trvá aj po ukončení záväzkového vzťahu založeného touto zmluvou.

7.9 Zamestnanci poskytovateľa majú zakázané nahliadať do písomných dokladov a iných aktov objednávateľa. V prípade nedodržania tohto ustanovenia nesmie poskytovateľ zamestnanca, ktorý zákaz porušil, určiť k výkonu práce u objednávateľa.

7.10 Poskytovateľ sa zaväzuje bezodkladne oznámiť objednávateľovi každý prípad podozrenia úniku, straty, zničenia, zneužitia alebo iného neoprávneného nakladania s osobnými údajmi.

7.11 Poskytovateľ sa zaväzuje, že nezadá na spracovanie prípadným subdodávateľom žiadnu zo spracovateľských operácií, ktoré vykonáva v mene objednávateľa podľa tejto zmluvy, bez predchádzajúcej písomnej dohody s objednávateľom.

7.12 Poskytovateľ do 3 dní od ukončenia platnosti tejto zmluvy zabezpečí likvidáciu osobných údajov dotknutých osôb, ktoré mu boli poskytnuté objednávateľom. Likvidáciu osobných údajov sa rozumie zrušenie osobných údajov rozložením, vymazaním alebo fyzickým zničením hmotných nosičov tak, aby z nich nebolo možné osobné údaje reprodukovať.

**Čl. VIII**

**Záruka, zodpovednosť a náhrada škody**

8.1 Poskytovateľ zodpovedá za kvalitné vykonanie služieb.

8.2 Reklamácie prác je potrebné zo strany objednávateľa oznámiť bezodkladne zodpovednému zástupcovi poskytovateľa.

8.3 Poskytovateľ je povinný zložiť do 5 pracovných dní od nadobudnutia účinnosti zmluvy objednávateľovi finančnú zábezpeku – zádržné (ďalej len „zádržné“) vo výške 15 000,00 Eur na bankový účet objednávateľa vedený v Štátnej pokladnici, IBAN: SK03 8180 0000 0070 0015 0430, SWIFT (BIC): SPSRSKBA, variabilný symbol:20202021, špecifický symbol: IČO poskytovateľa.

8.4 Zádržné slúži na zabezpečenie všetkých pohľadávok objednávateľa voči poskytovateľovi, ktoré vzniknú z tohto zmluvného vzťahu. Zádržné nebude zo strany objednávateľa úročené a poskytovateľ nemá nárok na žiadne úroky vo vzťahu k zádržnému.

8.5 Poskytovateľ dáva súhlas objednávateľovi na použitie zádržného v súlade s bodom 8.3 počas platnosti tejto zmluvy na úhradu všetkých pohľadávok objednávateľa voči poskytovateľovi, ktoré vzniknú z tohto zmluvného vzťahu.

8.6 Objednávateľ vráti poskytovateľovi nevyčerpané finančné prostriedky zo zádržného v lehote 30 dní od ukončenia zmluvy.

8.7 Na náhradu škody sa vzťahujú príslušné ustanovenia Obchodného zákonníka.

8.8 Ak niektorá zo zmluvných strán poruší svoju povinnosť zo záväzkového vzťahu, je povinná nahradiť škodu tým spôsobenú, okrem prípadu, ak by preukázala, že porušenie povinnosti bolo spôsobené okolnosťami vylučujúcimi zodpovednosť.

8.9 Poskytovateľ je zodpovedný za škody, ktoré spôsobí objednávateľovi pri vykonávaní predmetu zmluvy, ak táto škoda bola spôsobená preukázaným zavinením, resp. nedbanlivosťou zamestnanca dodávateľa pri plnení povinností vyplývajúcich pre neho z tejto zmluvy.

8.10 Poskytovateľ je povinný predložiť pri podpise tejto zmluvy alebo na vyžiadanie objednávateľa kedykoľvek v priebehu plnenia predmetu zmluvy objednávateľovi platnú a účinnú poistnú zmluvu vo výške 500 000,00 Eur ktorej predmetom je poistenie škôd spôsobených pri výkone povolania, ako aj potvrdenia o platbách poistného.

**Čl. IX**

**Zmluvné pokuty a úroky z omeškania**

9.1 V prípade nedodržania lehoty poskytnutia služieb si objednávateľ môže uplatniť voči poskytovateľovi zmluvnú pokutu vo výške 0,05 % z ceny predmetu zmluvy, za každý deň omeškania.

9.2 V prípade nedodržania záväzkov uvedených v Článku 6 bod 6.3 tejto zmluvy si objednávateľ môže uplatniť voči poskytovateľovi zmluvnú pokutu vo výške 200,00 Eur, za to za každé samostatné porušenie, a to aj opakovane.

9.3 Zaplatením zmluvnej pokuty nie je dotknutý nárok objednávateľa na náhradu škody.

9.4 V prípade omeškania platby si poskytovateľ môže uplatniť voči objednávateľovi úrok z omeškania v zákonnej výške z neuhradenej fakturovanej čiastky za každý deň omeškania.

9.5 Zmluvné pokuty a úroky z omeškania podľa tejto zmluvy sa neuplatnia v prípade, ak omeškanie zmluvných strán preukázateľne spôsobí vyššia moc (požiar, povodeň, zemetrasenie a pod.). Trvanie vyššej moci je však dotknutá zmluvná strana povinná ihneď oznámiť druhej zmluvnej strane.

**Čl. X**

**Osobitné ustanovenia**

10.1 Na základe tejto zmluvy nemôže dôjsť k poskytnutiu služieb. Poskytnutie služieb je možné až na základe uzatvorenia čiastkovej zmluvy alebo na základe objednávky v súlade s touto zmluvou. Keďže zmluva je výsledkom verejnej súťaže, oprávňuje zmluvné strany k uzatváraniu čiastkových zmlúv, ktoré tvoria predmet tejto zmluvy.

10.2 Objednávateľ zašle poskytovateľovi návrh čiastkovej zmluvy alebo objednávku poštou alebo e-mailom na adresu uvedenú v Čl. I tejto zmluvy.

10.3 V objednávke alebo návrhu čiastkovej zmluvy musia zmluvné strany uviesť: citáciu tejto zmluvy, špecifikáciu predmetu čiastkovej zmluvy (druh, množstvo), miesto poskytnutia služieb, meno, priezvisko a funkciu zodpovedných osôb oboch zmluvných strán, fakturačné údaje, cenu a ďalšie potrebné spresňujúce ustanovenia v súlade s touto zmluvou.

10.4 Poskytovateľ predloží doplnený a podpísaný návrh čiastkovej zmluvy v 3 rovnopisoch na podpis objednávateľa do 3 pracovných dní od predloženia návrhu, pokiaľ nie je v čiastkovej zmluve uvedené inak.

10.5 Zmluvné strany sa dohodli, že vynaložia všetko úsilie, aby bola čiastková zmluva uzatvorená do 7 dní od predloženia jej návrhu objednávateľom poskytovateľovi.

**Čl. XI**

**Trvanie a ukončenie zmluvy**

11.1 Zmluva sa uzatvára na dobu určitú, 12 mesiacov, odo dňa nadobudnutia jej účinnosti alebo do vyčerpania finančného limitu ......... Eur bez DPH, podľa toho, ktorá skutočnosť nastane skôr.

11.2 Táto zmluva môže byť ukončená okrem spôsobu uvedeného v bode 11.1. tohto článku splnením jedného z nasledovných dôvodov:

11.2.1 odstúpením od zmluvy,

11.2.2 dňom straty oprávnenia poskytovateľa k výkonu činnosti, ktorá je potrebná pre realizáciu zmluvy, bez potreby uskutočnenia akéhokoľvek úkonu zo strany zmluvných strán,

11.2.3 písomnou dohodou zmluvných strán,

11.2.4 dňom vyhlásenia konkurzu alebo likvidácie na poskytovateľa, bez potreby uskutočnenia akéhokoľvek úkonu zo strany zmluvných strán,

11.2.5 písomnou výpoveďou zo zmluvy podanou ktoroukoľvek zmluvnou stranou. Výpoveď je potrebné doručiť doporučeným spôsobom na adresu zmluvných strán uvedených v záhlaví zmluvy. Výpovedná lehota je 3 mesiace a začne plynúť prvý deň mesiaca nasledujúceho po jej podaní.

11.3 Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.

11.4 Za podstatné porušenie sa na účely tejto zmluvy považuje:

11.4.1 omeškanie poskytovateľa s poskytovaním predmetu zmluvy oproti dohodnutému termínu o viac ako 3 dni, okrem prípadu, ktorý by omeškanie ospravedlňoval (vyššia moc),

11.4.2 omeškanie poskytovateľa s poskytovaním predmetu zmluvy, ak lehota poskytovania služieb je určená v hodinách, oproti dohodnutému termínu o viac ako 6 hodín, okrem prípadu, ktorý by omeškanie ospravedlňoval (vyššia moc),

11.4.3 ak cena bude fakturovaná v rozpore s platobnými podmienkami dohodnutými v tejto zmluve,

11.4.4 poskytovateľ poskytne objednávateľovi predmet zmluvy takým spôsobom, ktorý je v rozpore s touto zmluvou,

11.4.5 objednávateľ je v omeškaní so zaplatením faktúry o viac ako 60 kalendárnych dní.

11.5 Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať prehlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.

11.6 V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia.

11.7 Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.

11.8 Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.

11.9 Zmluvná strana ovplyvnená vyššou mocou je povinná druhú zmluvnú stranu upovedomiť písomne, e-mailom na adresu uvedenú v záhlaví tejto zmluvy o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

**Čl. XII**

**Využitie subdodávateľov**

12.1 Ak poskytovateľ pri plnení zmluvy využije kapacity subdodávateľa/ľov, ktorí sú známi, uvedie podiel plnenia zo zmluvy, ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia.

12.2 Zoznam subdodávateľov predstavuje prílohu č. 5 tejto zmluvy.

12.3 Poskytovateľ je povinný oznámiť objednávateľovi akúkoľvek zmenu údajov o subdodávateľoch.

12.4 Poskytovateľ je povinný objednávateľovi predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má poskytovateľ v úmysle zadať subdodávateľovi, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Navrhovaný subdodávateľ' musí spĺňať príslušné podmienky stanovené zákonom o verejnom obstarávaní.

12.5 Bez udelenia súhlasu zo strany objednávateľa nesmie poskytovateľ použiť nového subdodávateľa na poskytnutie žiadnej časti plnenia predmetu tejto zmluvy. Objednávateľ je povinný sa písomne vyjadriť bez zbytočného odkladu od obdržania písomnej žiadosti poskytovateľa, či s použitím subdodávateľa súhlasí alebo nie. Objednávateľ nesmie súhlas s použitím subdodávateľa bezdôvodne odmietnuť. Ak sa objednávateľ k žiadosti poskytovateľa nevyjadrí do 5 pracovných dní od doručenia písomného oznámenia o zmene subdodávateľa, má sa za to, že objednávateľ s použitím subdodávateľa súhlasí.

12.6 Ak poskytovateľ použije na realizáciu predmetu zmluvy alebo jej časti akúkoľvek tretiu osobu, zodpovedá voči objednávateľovi v celom rozsahu tak ako keby zmluvu realizoval sám.

**Čl. XII**

**Záverečné ustanovenia**

13.1 Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka, zákona č. 473/2005 o poskytovaní služieb v oblasti súkromnej bezpečnosti a o zmene a doplnení niektorých zákonov a ostatnými právnymi predpismi SR.

13.2 Táto zmluva nadobúda platnosť dňom jej podpisu obidvomi zmluvnými stranami a účinnosť dňom jej zverejnenia v Centrálnom registri zmlúv vedenom Úradom vlády Slovenskej republiky pred týmto dňom. Ak zmluva nebola zverejnená pred 01.01.2020, nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Poskytovateľ týmto prehlasuje, že súhlasí so zverejnením tejto zmluvy v celom rozsahu v Centrálnom registri zmlúv. Zmluva je vyhotovená v štyroch rovnopisoch, z ktorých objednávateľ obdrží dva a poskytovateľ dva rovnopisy.

13.3 V prípade, že sa niektoré z ustanovení tejto zmluvy stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne, formou očíslovaného dodatku, dohodnú na riešení, ktoré zachová kontext a účel daného ustanovenia.

13.4 Akékoľvek zmeny a doplnky tejto zmluvy budú zmluvné strany riešiť formou písomných očíslovaných dodatkov, ktoré sa po obojstrannom súhlasnom podpise oboch zmluvných strán stanú neoddeliteľnou súčasťou tejto zmluvy.

13.5 Zmluvné strany sa zaväzujú riešiť prípadné spory vyplývajúce z tejto zmluvy formou zmieru, prostredníctvom poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu.

13.6 V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania, bankového spojenia a čísla účtu, ako i ďalších identifikačných údajov oznámi dotknutá zmluvná strana, ktorej sa niektorá z uvedených zmien týka, písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhá zmluvná strana.

13.7 Zmluvné strany prehlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

13.8 Neoddeliteľnou súčasťou zmluvy sú nasledovné prílohy:

Príloha č. 1: Opis predmetu zmluvy

Príloha č. 2: Zoznam kontaktných osôb

Príloha č. 3: Cenová ponuka

Príloha č. 4: Overená kópia poistnej zmluvy

Príloha č. 5: Zoznam subdodávateľov

V Bratislave dňa......... V Bratislave dňa ..........

za objednávateľa: za poskytovateľa :

...................................................... ........................................................

Ing. Ingrid Kútna Želonková, PhD.

kvestorka UK konateľ